Ardro en achimant ag er blai 1845, é oé ér houvant seitec léannés, naù merh ha hantér hant é hobér pénigen, ha deu-uigent merh youang aral a beré er gouhan rah nen devoé quet open eit seitec vlai ; én ol, cant huézec a dud. Èl ma cresqué attaù er vanden, ha ma vihanné er moyanteu, er houvant hum gavas é gloés. Ne oé quet erhoalh ma oé bihan a vihuance, bout e oé hoah un delé open a dri pé puar mil scoèd.